Oops!... I Did It Again (שיר)

Oops!... I Did It Again (בעברית: אופס!... עשיתי זאת שוב) הוא הסינגל הראשון מתוך אלבומה השני של בריטני ספירס, והוא יצא בשנת 2000. השיר נכתב והופק על ידי מקס מרטין ורמי. הסינגל הוא אחד משיריה המוכרים של ספירס בתקשורת ובציבור, מאחר שהשיר הפך לאחד מהסינגלים המצליחים ביותר של ספירס, אך גם בגלל העובדה שהשיר מייצג את ז'אנר הפופ שהחל לשוב להיות פופולרי בסוף שנות התשעים ובתחילת שנות ה-2000. השיר מכיל דיאלוג לקראת הפזמון האחרון, אשר מכיל אזכור לסרט טיטאניק של ג'יימס קמרון, אשר יצא לאקרנים שלוש שנים קודם לכן. הסינגל הפך ללהיט בארצות הברית ונכנס למקום התשיעי במצעד הבילבורד הודות להשמעות מרובות בתחנות הרדיו. הסינגל יצא לאור בפורמט 12" ולא בפורמט רגיל, מה שגרם למכירות פחותות. הביקורות האמינו שאם הסינגל היה יוצא בפורמט רגיל, היה מצליח במכירות ויכול היה לכבוש את פסגת הבילבורד. למרות זאת, הצליח השיר להישאר עשרים שבועות במצעד 100 המובילים, כאשר היה במשך 15 שבועות ב-40 המובילים. הסינגל הפך להצלחה עולמית ונכנס לשלושת המובילים במצעדי מדינות אירופה ובקנדה. באוסטרליה, כבש הסינגל את הפסגה והגיע למקום הראשון, אך נשאר במצעד לאורך שבועות ספורים. בבריטניה, הפך הסינגל ללהיט נוסף וכבש את פסגת המצעד הבריטי, וספירס הפכה לאמן הצעיר ביותר שהצליח להכניס שלושה סינגלים לפסגת המצעד. הסינגל מכר יותר מ-476,000 עותקים בבריטניה בלבד ונכנס למקום ה-14 במצעד הסינגלים הנמכרים ביותר לאותה שנה. בארצות הברית מכר כיותר מחצי מיליון עותקים וקיבל מעמד זהב, באוסטרליה מכר כיותר מ-70,000 עותקים וקיבל תואר פלטינה, בשוודיה מכר כיותר מ-60,000 וקיבל תואר פלטינה כפולה. ברחבי העולם, נמכר בכמות של 6 מיליון עותקים. "Oops!... I Did It Again" קיבל מועמדויות וזכה בפרסים רבים. פרס המוזיקה האסיאתית של Mnet לאמן הבינלאומי הטוב ביותר, 4 מועמדויות לפרס הקליפים של MTV (ביניהן "הקליפ הנשי הטוב ביותר"), מועמדות לפרס המוזיקה של MTV אירופה לשיר הטוב ביותר, מועמדות לפרס הגראמי בקטגוריית ביצוע הפופ הווקאלי הטוב ביותר - אישה. השיר ניצח בסך הכל 23 פרסים שונים. הקליפ לסינגל צולם באולפני "Universal" שבקליפורניה, והוא בוים על ידי נייג'ל דיק ב-17 וב-18 במרץ 2000. בקליפ קיים אזכור לסרט טיטאניק של ג'יימס קמרון ששודר בקולנוע שלוש שנים קודם לכן, והיה פופולרי ומדובר מאוד באותה תקופה. הוא נחשב לאחד מהווידאו קליפים היקרים ביותר בכל הזמנים. הקליפ צולם בהשראת כוכב מאדים (ומתרחש על פניו), והצבע האדום שולט לכל אורך הקליפ. בקליפ מתוארת חללית אשר עשתה את דרכה אל הכוכב כדי לבדוק האם יש עליו חיים. אסטרונאוט שמגלם את בן זוגה של ספירס בקליפ, שירד מן החללית כדי לחקור את הכוכב מגלה אבן שעליה הדפס של עטיפת האלבום Oops!... I Did It Again. המשדר מתוך החללית שמתקשר כל הזמן עם האסטרונאוט אומר: "חמוד, מה זה?" האסטרונאוט שמזהה את ספירס על האבן עונה לו: "זה באמת חמוד, לא יכול להיות שזה...", ולאחר מכן מתגלה אל מולו בסיס חלל עתידני ובו ספירס מופיעה בחליפה אדומה יחד עם רקדניה ושאר אנשים אשר עובדים ומפעילים אבל בסיס החלל, ומתחילה לשיר. לקראת הפזמון האחרון מופיעה ספירס מול בן זוגה האסטרונאוט, הפעם בלבוש פשוט, והוא אומר: "בריטני, לפני שאת הולכת, אני רוצה לתת לך משהו" ומעניק לספירס את יהלום "לב האוקיינוס", אשר מהווה מוטיב עיקרי בסרט טיטאניק, כסמל לאהבה אסורה, אשר סביבו סובבת העלילה המשנית של הסרט ובסופו של הסרט הוא מושלך בידי גיבורת הסרט, רוז דוסון אל תוך האוקיינוס. ספירס עונה לו: "הו, זה יפה, אבל חכה רגע, זה לא...?", האסטרונאוט משלים אותה "כן, אכן כן", ספירס עונה לו בפליאה: "אך חשבתי שהגברת הזקנה זרקה את זה לאוקיינוס בסוף" על כך משיב לה בחיוך: "ובכן, מותק, צללתי כדי להביא לך את זה". ספירס מסיימת את השיחה במעין זלזול או הבעת תודה מאולצת "הו, לא היית צריך", לוקחת את המתנה הנדיבה של האסטרונאוט, הולכת, ומותירה אותו לבדו. בקליפ, קיימות סצנות מסוימות בהן המצלמה מתקרבת ומתרחקת מפניה של ספירס אשר נמצאת בשכיבה תחתיה. באחת מן הפעמים בהן בוצעו הצילומים הללו, המצלמה התרסקה על מצחה של ספירס ויצרה בו חתך מדמם. לאחר החלמה של ספירס נותר באזור גלד שהותיר לימים צלקת מזערית. כאשר שבה ספירס לצילומים אחרי טיפול באזור, כדי להסתיר את הגלד הבולט, נוסף לתסרוקתה של ספירס, פוני אשר כיסה את החלק הפצוע במצחה. כדי להתאים את שינוי התסרוקות לכלל הקליפ, חלק מן הסצנות צולמו מחדש או נערכו דיגיטלית. בטקס פרסי ה-MTV של שנת 2000 ספירס קיבלה 3 מועמדויות הקליפ הטוב ביותר של אישה, קליפ הפופ הטוב ביותר, בחירת הצופה. אמנים ולהקות כמו ריצ'רד ת'ומפסון, להקת המטאל צ'ילדרן אוף בודום ולהקת "הריקוד האחרון", ביצעו גרסאות כיסוי לשיר. גם הזמר הגרמני מקס ראבה, המתמחה בביצוע שירים בסגנון שנות העשרים, פרסם גרסת כיסוי לשיר בסגנונו. בשנת 2012 הסדרה גְלִי עשתה גרסת כיסוי לשיר בפרק השני של עונתה הרביעית. מידע על היצירה "Oops!... I Did It Again" באתר מיוזיק בריינז גרסאות נוספות ל"Oops!... I Did It Again" באתר SecondHandSongs singles & airplay, COUNTDOWN 2000, באתר United World Chart UKBritney.tv Britney Spears — Oops!... I Did It Again (UK). Retrieved on May 27, 2007 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) מידע על Oops!... I Did It Again, באתר המצעד האוסטרי, ארכיון מידע על Oops!... I Did It Again, באתר המצעד האיטלקי, ארכיון מידע על Oops!... I Did It Again, באתר המצעד הגרמני מידע על Oops!... I Did It Again, באתר מצעד דנמרק מידע על Oops!... I Did It Again, באתר המצעד של ניו זילנד מידע על Oops!... I Did It Again, באתר המצעד הספרדי מידע על Oops!... I Did It Again, באתר המצעד הפיני מידע על Oops!... I Did It Again, באתר המצעד הצרפתי, ארכיון מידע על Oops!... I Did It Again, באתר המצעד השוודי